
Sülysáp Nagyközség Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 8326-16/2012
Előterjesztést készítette: Kántor Erzsébet testületi üi.

Előterjesztés elkészítésének időpontja: 2012. október 10.
Előterjesztést véleményezi: -

Döntés módja: nyílt szavazás, egyszerű szótöbbség 
Mellékletek: Tájékoztató (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének
2012. október 18-án tartandó munkaterv szerinti ülésére

5. napirendhez

Tárgy:
Tájékoztató a lejárt határidejű határozatokról és az előző ülés óta történt fontosabb eseményekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.
…/2012. (X. 18.) ÖKT határozati javaslat

Sülysáp Nagyközség Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja.
Határidő: azonnal

Felelős: polgármester

Sülysáp, 2012. október 10.


Horinka László s.k.


polgármester
Láttam!

Sülysáp, 2012. október 11.

Tóth Krisztina s.k.
jegyző
TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2012. szeptember 20-ai ülése óta 2 képviselő-testületi döntés végrehajtási határideje járt le az alábbiak szerint:

	Határozat száma
	Határozat kelte
	Döntés
	Határidő
	Állapot

	130/2012
	2012-09-20
	Bursa Hungarica felsőoktatási önkormányzati ösztöndíj pályázaton való részvétel
	2012-10-15
	Benyújtva

	135/2012
	2012-09-20
	Autóbusszal végzett menetrend szerinti helyi személyszállítás szolgáltatójának kiválasztása – pályázat elbírálása
	2012-09-30
	Végrehajtva

	
	
	
	
	


II. Tájékoztató az előző ülés óta történt fontosabb eseményekről
· Szeptember 26-án helyszíni ellenőrzést tartott a MAG Zrt., a nyertesként kihirdetett óvoda pályázatunkkal kapcsolatban. A helyszíni ellenőrzés során az elkészült tervek módosításának szükségessége merült fel, ezért a tervezővel egyeztettünk a szükséges módosításokról, valamint az építési engedélyezési eljárást felfüggesztettük. 

· Szeptember 28-án az első ütemben megvalósult P+R parkolók helyszíni ellenőrzését végezte az EUTAF (Európai Támogatásokat Auditáló Főigazgatóság), az ellenőrzés során, a kiszáradt fákon túl, egy tájékoztató tábla hiányát észrevételezték még. A fákat a kivitelezővel közösen pótoljuk, a tábláról pedig a MÁV Zrt. fog gondoskodni.

· Október 4-én a 2003-ban és 2004-ben megvalósult TEKI pályázatok fenntartásával kapcsolatos ellenőrzés történt. Az ellenőrzés során a Kossuth Lajos utcai orvosi rendelőt, az 5-ös és 6-os kutat, a Móra Ferenc Általános Iskola magastetőjét, valamint a Móra Ferenc Általános Iskola tanterembővítését és tornaterem bővítését ellenőrizték. Az ellenőrzés mindent rendben talált.
· Október 9-én GOODWILL Consulting meghívására forrásismertető konferencián vettem részt, ahol a hamarosan kiírásra kerülő és a közép-magyarországi régió számára is elérhető KEOP pályázatokról kaptam tájékoztatást, melyben az önkormányzati intézmények energia felhasználásának csökkentése a fő célkitűzés, ezen belül homlokzati szigeteléssel, nyílászárócserével, kazáncserével (akár megújuló energiaforrások felhasználásával) valósítható meg. A pályázatok várhatóan novemberben jelennek meg, és az előzetes információk alapmán akár 85 %-os támogatottságot is nyújtanak az önkormányzatok ilyen irányú elképzeléseihez. 

· A DIGI kft. hálózat építése rendben zajlik, néhány napon belül a kábelek felhelyezésével elkészülnek és megkezdődik a csatlakozások hegesztése, valamint a fejállomás kialakítása. Az első bekapcsolásokra várhatóan ez év vége felé kerülhet sor.
· Október 12-én, Nagykátán, Tarnai Rihárd kormánymegbízott úrral aláírtuk a megállapodást a nagykátai járási hivatal kialakításához. A képviselő testület döntése értelmében a megállapodásban három fő átadása, valamint a hozzájuk tartozó infrastruktúra átadása szerepel.

Sülysáp, 2012. október 10.

Horinka László s.k.

polgármester

